Diari Oficial de la Generalitat Valenciana


Sumari del DOGV 8254, del 14-03-2018 (2018/2685)

RESOLUCIÓ de 8 de març de 2018, de la consellera de Justícia, Administració Pública, Reformes Democràtiques i Llibertats Públiques, per la qual es nomenen les persones integrants del grup de treball per a la revisió dels protocols d'actuació institucional en matèria de valoració de riscos en els casos de violència de gènere i per a la proposta de millora de la formació especialitzada del personal al servei de l'Administració de justícia a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8254

Data del DOGV
:   14-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/2685


Data del document
:   08-03-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de març de 2018, de la consellera de Justícia, Administració Pública, Reformes Democràtiques i Llibertats Públiques, per la qual es nomenen les persones integrants del grup de treball per a la revisió dels protocols d'actuació institucional en matèria de valoració de riscos en els casos de violència de gènere i per a la proposta de millora de la formació especialitzada del personal al servei de l'Administració de justícia a la Comunitat Valenciana. [2018/2685]  
Els assassinats recents de dones han sacsejat la societat valenciana de manera que és aconsellable revisar els protocols d'actuació institucional en matèria de violència de gènere per a millorar la coordinació i el treball en xarxa de les institucions implicades des d'una òptica de prevenció, sensibilització i detecció cautelar de possibles situacions de risc per a les dones víctimes.  
La preocupació de la Generalitat, i la seua aposta, se centra a millorar les eines a la disposició de l'Administració de Justícia perquè les mesures de protecció siguen realment eficaces i servisquen per a protegir les dones víctimes.  
Així, és necessari constituir una comissió o grup de treball específic que realitze una anàlisi per a determinar quines millores cal introduir en els protocols d'intervenció institucional en els casos de violència de gènere des de la perspectiva de la prevenció del risc, així com perfeccionar la formació especialitzada en la matèria per a jutges, fiscals i personal al servei de l'Administració de Justícia en l'àmbit de la violència de gènere a la Comunitat Valenciana.  
El Decret 7/2015, de 29 de juny, modificat pel Decret 10/2015, de 7 de juliol, ambdós del president de la Generalitat, determinen, com a departament del Consell, la Conselleria de Justícia, Administració Pública, Reformes Democràtiques i Llibertats Públiques, i se li assigna competències en matèria de justícia, reformes democràtiques, funció pública, consultes populars, col·legis professionals, fundacions, associacions, registres i notariat.  
El Decret 103/2015, de 7 de juliol, del Consell, estableix l'estructura orgànica bàsica de Presidència i de les conselleries de la Generalitat, i regula en el títol IV la Conselleria de Justícia, Administració Pública, Reformes Democràtiques i Llibertats Públiques.  
El Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, estableix en l'article 9 que la Direcció General de Justícia és el centre directiu que exerceix les competències, entre altres, en matèria de relacions amb la justícia.  
D'una altra banda, també estableix en l'article 10 que la Direcció General de Reformes Democràtiques i Accés a la Justícia és el centre directiu que exerceix les competències, entre altres, en matèria d'assistència a les víctimes del delicte.  
El 10 d'abril de 2017, la Generalitat va convocar representants dels partits polítics, agents econòmics i socials, universitats, entitats feministes, col·lectius de dones supervivents, tercer sector, mitjans de comunicació, cossos de seguretat, Administració de justícia i el conjunt de les administracions públiques valencianes per a treballar en el Pacte valencià contra la violència de gènere i masclista.  
  
El Pacte valencià contra la violència de gènere i masclista s'estructura en cinc eixos, 21 objectius i 293 mesures concretes que tenen l'objectiu d'eradicar la violència contra les dones. La Conselleria de Justícia, Administració Pública, Reformes Democràtiques i Llibertats Públiques coordina els treballs necessaris per a executar 19 d'aquestes mesures i participa en la implementació d'altres 25 d'aquestes. Algunes d'aquestes mesures busquen millorar la formació específica de la carrera judicial, de la Fiscalia i del personal empleat públic al servei de l'Administració de Justícia que intervenen en els casos de violència de gènere.  
De conformitat amb tot el que s'ha exposat anteriorment, resolc:  
  
  
Primer. Creació, naturalesa i objecte  
Constituir, en el si de la Direcció General de Reformes Democràtiques i Accés a la Justícia, una comissió de treball la missió de la qual serà, en primer lloc, formular una proposta de revisió dels protocols d'actuació institucional en matèria de valoració de riscos en els casos de violència de gènere. Aquesta comissió elaborarà també una proposta per a millorar la formació especialitzada en la matèria de violència de gènere per a jutges, fiscals i personal al servei de l'Administració de Justícia en la Comunitat Valenciana.  
  
Segon. Composició  
La comissió estarà composta per les persones que a continuació es mencionen:  
- Verónica López Ramón, directora general de Justícia, que exercirà la funció de presidenta.  
- José García Añón, director general de Reformes Democràtiques i Accés a la Justícia, que exercirà les funciones de coordinació.  
- Fernando de Rosa Torner, president de l'Audiència Provincial de València.  
- José María Gómez Villora, titular del Jutjat de Violència sobre la Dona número 1 de València.  
- José Luis Mendoza Gastoerena, titular del Jutjat d'Instrucció i Primera Instància número 1 i de Violència sobre la Dona de Sueca.  
- Rosa María Guiralt Martínez, fiscal delegada de Violència sobre la Dona en la Fiscalia Provincial de València.  
- Macarena Correro Segura, fiscal de la Secció de Tutela Penal de la Igualtat i contra la Discriminació en la Fiscalia Provincial de València.  
  
- Purificación Beltrán Aleu, metgessa forense, cap del Servei de Laboratori de l'Institut de Medicina Legal i Ciències Forenses de València.  
- Catalina Alcázar Soto, tresorera i vocal per a assumptes de violència de gènere de l'Il·lustre Col·legi d'Advocats d'Alacant.  
- Comissari Vicente Martínez Guillem, cap de la Brigada Provincial de Policia Judicial de València.  
- Tinent José Iglesias Villanueva, responsable de l'Equip Dona Menor (EMUME) de la Unitat Orgànica de Policia Judicial de la Comandància de València.  
- Estefanía Navarrete Ibáñez, inspectora cap del Grup GAMMA de la Policia Local de València.  
  
Tercer. Funcionament  
Per a complir les seus comeses, la persona que exercisca la presidència de la comissió establirà el calendari de sessions, el mètode de treball i, en general, decidirà tots aquells aspectes que considere necessaris per al bon fi d'aquest. Podrà reunir-se totes les vegades que considere convenient a la seu de la Conselleria de Justícia, Administració Pública, Reformes Democràtiques i Llibertats Públiques. D'una altra banda, el seu règim jurídic serà l'establit per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic.  
La persona que exercisca la funció de coordinació, en contacte amb la Direcció General de Justícia, impulsarà les reunions perquè les persones que formen part del grup de treball puguen desenvolupar els continguts assignats. El Servei d'Assistència a les Víctimes del Delicte recopilarà i posarà a la disposició dels integrants del grup de treball la documentació necessària.  
  
Quart. Infraestructura i mitjans  
El suport administratiu i tècnic que necessite la comissió per a l'exercici de les seues funcions serà prestat per la Conselleria de Justícia, Administració Pública, Reformes Democràtiques i Llibertats Públiques.  
  
Cinqué. Incidència econòmica en la dotació de despesa  
L'aplicació i desenvolupament d'aquesta resolució no podrà tindre cap incidència en la dotació de tots i cada un dels capítols de despesa assignats a la Conselleria de Justícia, Administració Pública, Reformes Democràtiques i Llibertats Públiques i, en tot cas, haurà de ser atés amb els seus mitjans personals i materials.  
  
Sisé. Recursos  
Contra aquesta resolució, que posa fi a la via administrativa, es podrà interposar recurs contenciós administratiu, en el termini de dos mesos comptadors des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, es podrà interposar potestativament recurs de reposició davant del mateix òrgan que va dictar l'acte objecte de recurs, en el termini d'un mes comptador des de l'endemà de la publicació, o qualsevol altre recurs que considere procedent per a la defensa del seus interessos.  
  
València, 8 de març de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.